Զաք Էֆրոն

Զաքարի Դեյվիդ Ալեքսանդր Էֆրոն (, ), ամերիկացի դերասան, որը հայտնի է դարձել «Ավագ դպրոցի մյուզիքլ» ֆիլմաշարի, «Չարլի Սան-Կլաուդի կրկնակի կյանքը», «Հաջողակը», «Այդ անհարմար պահը», «Սրտի 128 զարկ րոպեում», «Հարևաններ։ Պատերազմի ճանապարհին», «Թեթև վարքով պապիկը» ֆիլմերում, ինչպես նաև «Հավերժական ամառ» հեռուստասերիալում իր կատարած դերերով։

Կենսագրություն 
Զաք Էֆրոնը ծնվել է 1987 թվականի հոկտեմբերի 18-ին էլեկտրակայանում աշխատող ինժեներ Դեյվիդ Էֆրոնի և Սթարլի Բասքեթի ընտանիքում։ Մեծացել է փոքր եղբոր՝ Դիլանի հետ, որը 5 տարով փոքր է Զաքից։ Զաք Էֆրոնը ունի հրեական արմատներ։

4 տարեկանից սկսած արդեն մասնակցել է դպրոցական թատրոնի ներկայացումներին։ 15 տարեկանից սկսած մասնակցություն է ունեցել հեռուստանկարահանումներին։ 2000-2001 թվականներին հաճախել է Ալլան Հենքոքի քոլեջին () կից երաժշտական դպրոցը () Սանտա-Մոնիկայում։

2006 թվականին Կալիֆոռնիայի Արրոյո Գրանդե քաղաքում ավարտել է դպրոցը և ընդունվել է Լոս Անջելեսի Հարավային Կալիֆոռնիայի համալսարանը, սակայն հետաձգել է ուսումը նկարահանումների պատճառով։

Կարիերա 

2002 թվականին Էֆրոնը՝ որպես հրավիրված դերասան, նկարահանվել է մի քանի հեռուստասերիալներում, այդ թվում՝ «Լուսատիտիկ», «Շտապ օգնություն» և «Պաշտպան»։ Նա կատարել է Քամերոն Բեյլի դերը «Հավերժական ամառ» հեռուստասերիալի մի քանի սերիաներում։ Ամենասկբից պլանավորվել էր, որ նրա կերպարը կլինի ժամանակավոր, բայց Էֆրոնի կերպարը դարձավ պարբերական։
«Հավերժական ամառ» հեռուստասերիալում նկարահանվելու հետ միաժամանակ նա նաև նկարահանվել է «C.S.I.: Հանցագործության վայր Մայամի», «Ջրային ոստիկանություն. Հատուկ ջոկատ», «Ամեն ինչ թիփ-թոփ է, կամ Զաքի ու Կոդիի կյանքի» և The Replacements հեռուստասերիալներում։ Երիտասարդ կատարողների մրցանակաբաշխության ժամանակ ներկայացվել է հեռուստաֆիլմում կատարած լավագույն դերակատարում անվանակարգում Supporting Young Actor մինի-սերիալում կատարած դերի համար։ 2005 թվականին նա կատարել է գլխավոր հերոսի դերը Hope Partlowի «Sick Inside» երգի տեսահոլովակում։
2005 թվականը դարձավ շրջադարձային Էֆրոնի կյանքում։ Disney Channel ընկերությունը քասթինգ հայտարարեց Քեննի Օրթեգի «Բարձրագույն դպրոցի մյուզիքլ» ֆիլմի գլխավոր դերի համար։ Զաքը կարդացել է երկխոսություն 16-ամյա Վանեսսա Հադջենսի հետ և ստացել է բասկետբոլի աստղ Թրոյ Բոլտոնի դերը։ Նա պետք է պարեր և երգեր, բայց այդ պահին Զաքն ընդամենը 18 տարեկան էր, և նրա ձայնը շարունակում էր փոխվել։ Որոշվեց Զաքի ձայնը համադրել երգիչ և դերասան Դրյու Սիլիի ձայնի հետ։2006 թվականին «Բարձրագույն դպրոցի մյուզիքլ» ֆիլմը թողարկվեց և մեծ հաջողություն ունեցավ։ Բնականաբար Դիսնեյ հեռուստաալիքը որոշեց ֆիլմի շարունակության նկարահանումները չհետաձգել, բայց Զաքը պայման դրեց, թե ինքը կնկարահանի շարունակությունում միայն այն դեպքում, եթե իրեն թույլ չտան ինքնուրույն երգել։
Ֆիլմի երկրորդ մասը՝ «Բարձրագույն դպրոցի մյուզիքլ։ Արձակուրդներ» ֆիլմը, ցույց տվեց, որ Զաքը հաջողությամբ է կատարել իր առաջադրանքը։ Ֆիլմի սաունդթրեքը դարձավ 2007 թվականի ամենավաճառվող սկավառակը։ Սայմոն Քոուելի ձայնագրման ընկերությունը առաջարկել է Զաքին ձայնագրել սկավառակ, բայց նա հրաժարվել է՝ ասելով, որ ուզում է կենտրոնանալ դերասանական կարիերայի վրա։

Այդ ժամանակ պրոդյուսերներն անցկացրել են քասթինգ «Մազերի լաք» Բրոդվեյական մյուզիքլի հիման վրա ֆիլմի նկարահանելու համար։ Զաքին հաստատեցին Լինկ Լարքինի դերում։ Այդ ֆիլմը Զաքին ճանաչում բերեց։

Հետագայում թողարկվել են ոչ պակաս հայտնի ֆիլմեր Զաք Էֆրոնի մասնակցությամբ, որոնցում նա կատարել է գլխավոր դերեր. դրանք են՝ «Ես և Օրսոն Ուելլսը», «Հայրիկը կրկին 17 տարեկան է», «Չարլի Սան-Կլաուդի կրկնակի կայնքը», «Հաջողակը» և այլն։

Անձնական կյանք 
2008 թվականին զբաղեցրել է 92-րդ հորիզոնականը  Forbes ամսագրում 5,8 միլիոն դոլլար աշխատավարձով։

People ամսագիրը 2007 թվականին հրապարակել է տեղեկություն այն մասին, որ Էֆրոնը և Վանեսա Հադջենսը սկսել են հանդիպել 2005 թվականին՝ High School Musical ֆիլմի նկարահանումների ժամանակ, զույգը բաժանվել է 2010 թվականի դեկտեմբերին։

2013 թվականին Զաք Էֆրոնը բուժվել է ալկոհոլիզմից և տոքսիկոմանիայից։

Ֆիլմագրություն

Սկավառակագրություն 

Զաք Էֆրոնի ձայնագրություններից ընդգրկվել են հետևյալ ֆիլմերի սաունդթրեքներում.
 2007: «Մազերի լաք» — 2 երգ։
 2007: «Բարձրագույն դպրոցի մյուզիքլ 2» — 8 երգ։
 2009: «Բարձրագույն դպրոցի մյուզիքլ 3» — 10 երգ։
 2009: «Ես և Օրսոն Ուելլսը» — 1 երգ։

Մրցանակներ

2006 թվական 
 Artios Award: Լավագույն մանկական ֆիլմ («Ավագ դպրոցի մյուզիքլ»)
 Billboard Music Award: Տարվա լավագույն սաունդթրեք («Ավագ դպրոցի մյուզիքլ»)
 Emmy Award: Երևելի ֆիլմ երեխաների համար («Ավագ դպրոցի մյուզիքլ»)
 Teen Choice Award: Տարվա հայտնություն («Զաք Էֆրոն»)
 Teen Choice Award: Էկրանային քիմիա («Վանեսա Հադջենս և Զաք Էֆրոն»)
 Teen Choice Award: Լավագույն կատակերգական/երաժշտական շոու («Ավագ դպրոցի մյուզիքլ»)
 Television Critics Association Award: Երևելի հաջողություններ մանկական ծրագրերի շրջանակում («Ավագ դպրոցի մյուզիքլ։ Արձակուրդներ»)
 Hollywood Film Festival & Hollywood Award: Լավագույն թիմ կատակերգությունից/մյուզիքլից («Մազերի լաք»)
 Nickelodeon’s Australian Kids’ Choice Award: Լավագույն կինոդերասան («Զաք Էֆրոն»)
 Nickelodeon’s Australian Kids’ Choice Award: So Hot Right Now  («Ավագ դպրոցի մյուզիքլ։ Արձակուրդներ»)
 Nickelodeon’s UK Kids’ Choice Award: Լավագույն հեռուստադերասան («Զաք Էֆրոն»)
 Teen Choice Award: Ամենակրոքտ տղա («Զաք Էֆրոն»)
 Teen Choice Award: Տարվա լավագույն ֆիլմ («Մազերի լաք»)
 Teen Choice Award: Լավագույն հեռուստաֆիլմ («Ավագ դպրոցի մյուզիքլ։ Արձակուրդներ»)
 Young Hollywood Award: One To Watch («Զաք Էֆրոն և Նիքի Բլոնսկի»)

2008 թվական 
 Critics Choice Award: Լավագույն երգ ֆիլմից «Մազերի լաք» («Come So Far»)
 MTV Movie Award: Տարվա հայտնություն («Մազերի լաք»)

2009 թվական 
 MTV Movie Award: Լավագույն տղամարդու դեր («Ավագ դպրոցի մյուզիքլ։ Ավարտական երեկո»)
 Teen Choice Awards: Տղամարդու լավագույն դեր երգի/պարի համար («Ավագ դպրոցի մյուզիքլ։ Ավարտական երեկո»)
 Teen Choice Awards: Տղամարդու լավագույն կատակերգական դեր («Հայրիկը կրկին 17 տարեկան է»)
 Teen Choice Awards: Rockstar պահ («Հայրիկը կրկին 17 տարեկան է»)

2011 թվական 
 People’s Choice Awards: Սիրված կինոդերասան (մինչ 25 տարեկան) («Զաք Էֆրոն»)

2012 թվական 
 Teen Choice Awards: Լավագույն դրամատիկ դերասան («Հաջողակը»)
 Teen Choice Awards: Մելոդրամայի դերասան («Հաջողակը»)
 Teen Choice Awards: Լավագույն դրամա («Հաջողակը»)

2013 թվական 
 People’s Choice Awards: Լավագույն դրամատիկ դերասան («Հաջողակը (ֆիլմ, 2012)»)

2014 թվական 
 MTV Movie Awards: Լավագույն տեսարան առանց վերնաշապիկի («Այդ անհարմար պահը»)

Ծանոթագրություններ

Արտաքին հղումներ 
 
 
 
 Զաք Էֆրոնը People ամսագրի կայքէջում

Ամերիկացի դերասաններ
Ամերիկացի երգիչներ
21-րդ դարի ամերիկացի երգիչներ
21-րդ դարի երգիչներ
Ամերիկացի տղամարդ կինոդերասաններ
Ամերիկացի տղա երեխա դերասաններ
Ամերիկացի հեռուստատեսային դերասաններ
Հարավային Կալիֆոռնիայի համալսարանի շրջանավարտներ
Ամերիկացի տղամարդ թատերական դերասաններ